laion/Wikipedia-Exotic huggingface dataset:
Seamus (სიმღერა)

„Seamus“ — მეხუთე სიმღერა ინგლისური პროგრესული როკ-ჯგუფ პინკ ფლოიდის ალბომზე Meddle. მისი ავტორები არიან როჯერ უოტერსი, დეივიდ გილმორი, რიჩარდ რაიტი და ნიკ მეისონი. სიმღერა ძირითადად ცნობილია იმით, რომ მასში, ბლუზური მელოდიის ფონზე ჟღერს მუსიკოს სტივ მერიოტის ძაღლის ყმუილი, რომელიც სტუდიაში ჩაიწერეს. დეივიდ გილმორი: „Seamus“ ხუმრობა იყო. თუმცა არ ვიცი, უნდა შეგვეტანა თუ არა იგი ალბომში, ეს ხომ არც თუ სახალისოა სხვებისთვის, ისევე როგორც ჩვენთვის. სიმღერის კიდევ ერთი ვერსია, „Mademoiselle Nobs“, ჟღერს ფილმში Pink Floyd: Live at Pompeii. ეს უკანასკნელი ვერსია ჩაწერილია პარიზის სტუდიაში. გიტარაზე უკრავს როჯერ უოტერსი, ჰარმონიკაზე - დეივიდ გილმორი, ხოლო რიჩარდ რაიტი იწერს რუსული მეძებრის, ნობსის ხმას. ამჯერად ძაღლი ეკუთვნოდა ჟოზეფ ბულიონის (ცირკის დირექტორის) შვილს, მადონა ბულიონს. სიმღერის ინსტრუმენტული ნაწილი მოხვდა ფილმში „როზენკრანცი და გილდენშტერნი დაიხოცნენ“, რომლის რეჟისორია ტომ სტოპარდი. ამავე ფილმში ჟღერს „Echoes“-ის პირველი ნოტი. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
აბულალი

აბულალი — ჰერეთის მთავარი XI საუკუნის დამდეგს. მთავრად დასვა ბაგრატ III-მ, როდესაც დაიპყრო ჰერეთის ქვეყანა (1008), როგორც კი ბაგრატმა ჰერეთი დატოვა. ადგილობრივმა დიდებულებმა აბულალი გადააყენეს და კახეთის ქორეპისკოპოს დავითს მიემხრნენ, ამ უკანასკნელმა კი ჰერეთი კახეთს შეუერთა. ქართული საბჭოთა ენციკლოპედია, ტ. 1, თბ., 1975. — გვ. 44.
Dark Side Of The Moon (ტურნე)

Dark Side Of The Moon — საკონცერტო ტურნე, ჩატარებული ჯგუფ პინკ ფლოიდის მიერ 1972-1973 წლებში. კონცერტების სერიის ერთი ნაწილი (1973) ჩატარდა ალბომის The Dark Side of the Moon მხარდასაჭერად. კონცერტები დასრულდა 1973 წლის 4 ნოემბერს. როჯერ უოტერსი - ვოკალი, ბას გიტარა დეივიდ გილმორი - ვოკალი, გიტარა ნიკ მეისონი – დასარტყმელი საკრავები რიჩარდ რაიტი – კლავიშები, ვოკალი დიკ პერი – საქსოფონი ნავასა კრაუდერი, მერი ენ ლინდსი, ფილის ლინდსი - დამატებითი ვოკალები (მარტი, მაისი) რეიჩელ ფიური, დურგა მაკბრუმი - დამატებითი ვოკალი Blackberries - დამატებითი ვოკალი (ოქტომბერი) როგორც წესი, კონცერტის პირველი ნახევარი შედგებოდა ახალი ალბომის კომპოზიციებისგან: კონცერტის პირველი ნახევარი: The Dark Side of the Moon (მთლიანი ალბომი) კონცერტის მეორე ნახევარი: One of These Days Careful with that Axe, Eugene Echoes Set the Controls for the Heart of the Sun A Saucerful of Secrets (ხოლმე) Blues (ხოლმე) Atom Heart Mother (ხოლმე) კონცერტის პირველი ნახევარი: Obscured By Clouds When You're In Set the Controls for the Heart of the Sun (ხოლმე ენაცვლებოდა Childhood's End, თუმცა ეს მხოლოდ მარტში ხდებოდა) Careful with That Axe, Eugene Echoes (ხოლმე ენაცვლებოდა, თუმცა ეს მხოლოდ მარტში ხდებოდა) კონცერტის მეორე ნახევარი: The Dark Side of the Moon (მთლიანი ალბომი) ბისზე: One of These Days Brain Damage.co.uk http://pinkfloydarchives.com/TourDate.htm#1973 დაარქივებული 2009-06-20 საიტზე Wayback Machine.
წიფორი (ნასოფლარი)

წიფორი — ნასოფლარი აღმოსავლეთ საქართველოში, შიდა ქართლის მხარის კასპის მუნიციპალიტეტში, კავთისხევის თემში. მდებარეობს მდინარე მტკვრის მარჯვენა მხარეს. ზღვის დონიდან 1200 მეტრზე, კასპიდან დაშორებულია 34 კილომეტრით. 2014 წლის აღწერის მონაცემებით სოფელში არავინ ცხოვრობს. წიფორის წმინდა გიორგის ეკლესია მაკალათია ს., კავთურას ხეობა, თბ., 1960 ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
წიფორის წმინდა გიორგის ეკლესია

წიფორის წმინდა გიორგის ეკლესია – ეკლესია კასპის მუნიციპალიტეტში, მდებარეობს ნასოფლარ წიფორის ტერიტორიაზე. თარიღდება გვიანდელი ფეოდალური ხანით. ეკლესია დარბაზულია (6 X 3,2 მ), ნაგებია ნატეხი ქვით. შენობა დაზიანებულია: მთლიანად ჩამონგრეულია გადახურვა და მორღვეულია კედლების ზედა ნაწილები, დარღვეულია იატაკის დონე, თითქმის მთლიანად დანგრეულია მინაშენი. ეკლესიაში შესასვლელი სამხრეთიდანაა. ნახევარწრიული შვერილის აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. სარკმლები სამხრეთ და დასავლეთ კედლებშიცაა. ეკლესიაზე სამხრეთიდან მთელ სიგრძეზე მიშენებულ სამლოცველოს (5,6 X 3 მ) შესასვლელი სამხრეთ კედლის დასავლეთ ნაწილში ჰქონია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 219.
701

ვიკისაწყობში არის გვერდი თემაზე: 701 701 (შვიდას ერთი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VIII საუკუნის 1-ლი დეკადის 1-ლი წელი. მთავარი სტატია: კატეგორია:დაბადებული 701. 19 მაისი:ლი ბო — ჩინელი პოეტი (გ. 762) იაზიდ III — ომაიანთა სახალიფოს ხალიფა (გ. 744) მთავარი სტატია: კატეგორია:გარდაცვლილი 701. 8 სექტემბერი: სერგიუს I — რომის პაპი (დ. 650) რაგინპერტი – ლანგობარდების მეფე ანასტასი სინელი — ბიზანტიელი თეოლოგი (დ. 630) იბნ აბდ ალ-ლაჰ იბნ მაიმარ ჯამილი — არაბი პოეტი (დ. უცნობია)
გამჩენი

გამჩენი (რუს. Гамчен) — აქტიური ვულკანური კომპლექსი რუსეთში, კამჩატკის ნახევარკუნძულის სამხრეთ ნაწილში. მოიცავს ოთხ სტრატოვულკანს. მათგან უმაღლესი მწვერვალი ზღვის დონიდან 2576 მეტრზე მდებარეობს. კრატერები თითქმის დანგრეულია, ამოფრქვევებისა თუ ეროზიისგან. "Gamchen". Global Volcanism Program, Smithsonian Institution. დაარქივებული 2011-05-14 საიტზე Wayback Machine.
ბოლს-პირამიდა

ბოლს-პირამიდა (ინგლ. Ball's Pyramid) — პატარა, უკაცრიელი, ვულკანური წარმოშობის კუნძული, დაახლოებით 20 კმ-ით კუნძულ ლორდ-ჰაუდან სამხრეთ-აღმოსავლეთით, რომელთან ერთადაც აღმოაჩინეს 1788 წელს. 1882 წელს პირველად დადგა ადამიანმა ფეხი ამ კუნძულზე, დაახლოებით ასი წლის შემდეგ მისი აღმოჩენიდან. კუნძული ზღვის დონიდან 562 მეტრს აღწევს, სიგანეში 200 მეტრს. 2000 წელს კუნძულზე აღმოჩენილი იქნა გადაშენებულად მიჩნეული მწერები. 2000 წლის 21 ივნისს ბოლს-პირამიდა გახდა ლორდ-ჰაუს საზღვაო პარკის ნაწილი. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში Lord Howe Island Marine Park Lord Howe Island and Ball's Pyramid Nautical Chart დაარქივებული 2012-12-08 საიტზე Archive.isCategory:Webarchive template archiveis links World Mountain Encyclopedia - Ball's Pyramid Volcano World - Balls Pyramid დაარქივებული 2009-02-02 საიტზე Wayback Machine.
ჯამის მინარეთი

ჯამის მინარეთი — იუნესკოს მსოფლიო მემკვიდრეობის ძეგლი ავღანეთში. მთლიანად შემოფარგლულია მაღალი მთებით. მინარეთის სიმაღლე 65 მეტრია და აშენებულია 1190 წელს. აგებულია გამომწვარი აგურით. გამოირჩევა მობათქაშებული და მოჭიქული კრამიტის დეკორაციებით, ასევე შეიცავს გეომეტრიულ ფიგურებს და წაწერილ ყურანის სტროფრბს. ოთხი საუკუნის განმავლობაში, მინარეთი ყველასაგან დავიწყებული იყო, სანამ ის 1886 წელს ხელახლა არ აღმოაჩინა ინგლისელმა გეოგრაფმა თომას ჰოლდიჩმა, რომელიც ავრანეთის საზღვრების კომისიაში მუშაობდა. მაგრამ მინარეთმა მსოფლიოს ყურადღება მაინც ვერ მიიქცია, სანამ 1957 წელს ფრანგმა არქეოლოგებმა აქ გათხრები არ ჩაატარეს, რის შესახებაც 1970 იან წლებში მათ მოხსენება გამოაქვეყნეს, თუმცა 1979 წელს, საბჭოთა კავშირის ავრანეთში შეჭრის შემდეგ, ძეგლი კვლავ მოწყდა გარესამყაროს. 2002 წელს, მინარეთი ავღანეთის პირველი ძეგლი გახდა, რომელიც იუნესკოს მსოფლიო მემკვიდრეობის სიაში შევიდა, თუმცა ის ამჟამად საფრთხის ქვეშ მყოფ ძეგლების სიაშია, რისი მიზეზიც მთავრობის მერე არასწორი რესტავრაცია და ყაჩაღების მხრიდან გაძარცვაა. მსოფლიო მემკვიდრეობის ძეგლების სია აზიასა და ოკეანეთში Minaret of Jam Archaeological Project დაარქივებული 2006-09-25 საიტზე Wayback Machine. UNESCO site on threats to the minaret UNESCO World Heritage Center-Minaret and Archaeological Remains of Jam Quicktime VR at the World Heritage Tour website დაარქივებული 2011-05-19 საიტზე Wayback Machine. Asian Historical Architecture: Minaret of Jam www.thewalt.de დაარქივებული 2011-09-28 საიტზე Wayback Machine.
სუნდარბანსი

მანგროს ტყეები სუნდარბანსში(ბენგ. সুন্দরবন, Shundorbôn) — ფართობით ყველაზე დიდი მანგროს ტყეებია დედამიწაზე. განთავსებულია განგის დელტაში ინდოეთსა და ბანგლადეშში. სუნდარბანსის ტერიტორია შეადგენს 10 000 კმ², აქედან 6000 კმ² არის ბანგლადეშში. 1997 წელს სუნდარბანსი შეტანილი იქნა იუნესკოს მსოფლიო მემკვიდრეობის სიაში, თუმცა სუნდარბანსის ნაწილი რომელიც ინდოეთის საკუთრებაშია შეტანილი იქნა ცალკე როგორც სუნდარბანის ეროვნული პარკი. რეგიონი მდიდარია ფაუნით: ბენგალური ვეფხვი, ირემი, ნიანგი და მრავალი სახეობის ფრინველი. სახელი სუნდარბანსი ბენგალურიდან ითარგმნება როგორც „ლამაზი ჯუნგლები“ ან „ლამაზი ტყე“. მსოფლიო მემკვიდრეობის ძეგლების სია აზიასა და ოკეანეთში Sundarbans freshwater swamp forests (World Wildlife Fund) Tiger Research Project on Sundarbans Tigers Official Citation at World Heritage website Another Sundarban factfile დაარქივებული 2008-05-10 საიტზე Archive-ItCategory:Webarchive template other archives Sundarban in Banglapedia დაარქივებული 2008-10-16 საიტზე Wayback Machine. The Sundarban of Bangladesh: A Rich Biodiversity of the World’s Largest Mangrove Ecosystem დაარქივებული 2011-07-14 საიტზე Wayback Machine. The NewYorker Tigerland: A journey through the mangrove forest of Bengal Video on Sundarbans Sundarbans in Bangladesh დაარქივებული 2010-03-09 საიტზე Wayback Machine. Video including wildlife, fishermen, Egg Island and Hiron Point
ტე-ვაჰიპაუნამუ

ტე-ვაჰიპაუნამუ — იუნესკოს მსოფლიო მემკვიდრეობის ძეგლი ახალ ზელანდიაში, სამხრეთის კუნძულის სამხრეთ-დასავლეთი ნაწილი (Te Wai Pounamu "მწვანე ქვის წყლები" - სამხრეთის კუნძულის ტრადიციული სახელი). მსოფლიო მემკვიდრეობის სიაში შევიდა 1990 წელს. ტერიტორიის ფართობი 26 000 კმ²-ია და მოიცავს რამდენიმე ეროვნულ პარკს: კუკის მთის ეროვნული პარკი ვესტლანდის ეროვნული პარკი ესპირინგის მთის ეროვნული პარკი ფიორდლენდის ეროვნული პარკი დამტკიცებულია, რომ აქ წარმოდგენილია გონდვანის ორიგინალური ფლორისა და ფაუნის ნიმუშები, რაც ტე-ვაჰიპაუნამუს მსოფლიო მემკვიდრეობის სიაში შეყვანის მთავარი მიზეზია. მსოფლიო მემკვიდრეობის ძეგლების სია აზიასა და ოკეანეთში Department of Conservation დაარქივებული 2011-01-05 საიტზე Wayback Machine. UNEP-WCMC World Heritage Site datasheet დაარქივებული 2009-01-14 საიტზე Wayback Machine. UNESCO World Heritage site profile ↑ UNESCO Advisory Body Recommendation
ტონგარიროს ეროვნული პარკი

ტონგარიროს ეროვნული პარკი — ახალი ზელანდიის ყველაზე ძველი ეროვნული პარკი. მდებარეობს ჩრდილოეთი კუნძულის ცენტრალურ ნაწილში. იუნესკომ ის მსოფლიო მემკვიდრეობის იმ 25 ძეგლს შორის შეიყვანა, სადაც კულტურული და ბუნებრივი ელემენტები შერეულია. ტონგარიროს მთელ მსოფლიოში სიძველით მეოთხე ეროვნული პარკია. პარკის ცენტრში მდებარეობს აქტიური ვულკანები: რაუპეჰუ, ნგაურუჰოე და ტონგარირო. პარკის ტერიტორიაზე მდებარეობს მაორების რამდენიმე რელიგიური ძეგლი. ასევე, აქ მდებარე მთები - ტონგარიო და ნგაურუჰოე ტაპუს კონცეფციის წმინდა ადგილებად ითვლება. პარკის საზღვრებთან მრავალი დასახლებული პუნქტი მდებარეობს. მსოფლიო მემკვიდრეობის ძეგლების სია აზიასა და ოკეანეთში Department of Conservation information on Tongariro National Park UNEP-WCMC World Heritage Site datasheet დაარქივებული 2010-08-02 საიტზე Wayback Machine. The Open Earth Project დაარქივებული 2005-12-19 საიტზე Wayback Machine. ↑ Beetham, George (1926). „Introduction by T. E. Donne“, The First Ascent of Mount Ruapehu.  ↑ Cowan, James (1927). „Chapter II: The Mountains of the Gods“, The Tongariro National Park, New Zealand - Its topography, geology, alpine and volcanic features, history and Maori folk-lore, გვ. 29–33.
იუნესკოს მსოფლიო მემკვიდრეობის ძეგლები ბანგლადეშში

2011 წლის მონაცემებით ბანგლადეშში იუნესკოს მსოფლიო მემკვიდრეობის 3 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 0,3 % ბანგლადეშის ძეგლებია. 5 ძეგლი ბანგლადეშის ტერიტორიაზე იუნესკოს მსოფლიო მემკვიდრეობის ძეგლებში შეტანის კანდიდატია. პაჰარპურეს ბიჰარა ბაგერჰათის მეჩეთი სუნდარბანსი იუნესკოს მსოფლიო კულტურული მემკვიდრეობის ძეგლები ბანგლადეშში.
702

ვიკისაწყობში არის გვერდი თემაზე: 702 702 (შვიდას ორი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VIII საუკუნის 1-ლი დეკადის მე-2 წელი. 702—781 — იაპონიის იმპერატორ კონინის მმართველობა. მთავარი სტატია: კატეგორია:დაბადებული 702. მთავარი სტატია: კატეგორია:გარდაცვლილი 702.
მინი დრაივერი

მინი დრაივერი (ინგლ. Minnie Driver; დ. 31 იანვარი 1970, ლონდონი, დიდი ბრიტანეთი) — ინგლისელი მსახიობი და მომღერალი. 1997 წელს ნომინირებული იყო ოსკარის პრემიაზე ქალის საუკეთესო მეორეხარისხოვანი როლის შესრულებისთვის ფილმში „ნიჭიერი უილ ჰანტინგი“. აგრეთვე ემისა და ოქროს გლობუსის პრემიების ნომინანტი შესრულებული როლისთვის ტელესერიალში „მდიდრები“. ამელია ფიონა დრაივერი დაიბადა ლონდონში, ბიზნესმენისა და საფინანსო კონსულტანტის რონი დრაივერისა და მისი მეუღლის ყოფილი მოდელისა და დიზაინერის — გეინორის ოჯახში. დრაივერს გააჩნია ირლანდიური, ვალიური, შოტლანდიური, ფრანგული და იტალიური ფესვები. სკოლის დამთავრების შემდეგ დრაივერი სწავლობდა ლონდონის დრამატულ აკადემიურ თეატრში. თავდაპირველად როლებს მხოლოდ სერიალებში იღებდა. მისი კინოკარიერა ათვლას 1990 წლებიდან იწყებს. პირველი აღიარება მოიპოვა მას შემდეგ, რაც შეასრულა მთავარი როლი ფილმში „მეგობართა წრე”. 1997 წელს ითამაშა ცნობილ კინოფილმში „ნიჭიერი უილ ჰანტინგი”, სადაც განასახიერა მსუბუქი და უბრალო ახალგაზრდა გოგანას სახე. ამ როლისთვის მინი დრაივერი ნომინირებული იყო ოსკარის პრემიაზე. 1990-იანი წლების დასასრულს იგი კინოში მნიშვნელოვან როლებს იღებს. აღსანიშნავია ფილმები: „მძინარენი“, „თავსხმა წვიმა“, „იდეალური ქმარი“ და სხვა. 2003-2004 წლებში იღებდა სატელევიზიო კომიკურ როლებს. გახმოვანებული აქვს მულტიპლიკაციური პერსონაჟები. 2007 წელს მინი დრაივერი დაბრუნდა სატელევიზიო შოუში. მინი დრაივერი, მანამ აღიარებული მსახიობი გახდებოდა, იყო მუსიკალური ჯგუფის „Puff, Rocks and Brown“-ის წევრი. გარკვეული ხნით იგი მუსიკას ჩამოშორდა, თუმცა 2000 წლისათვის იგი ისევ დაბრუნდა ამ სფეროში. 2004 წელს მოაწერა ხელი „EMI“-სთან და სხვა ლეიბლებთან. გამოუშვა სინგლი „Everything I’ve Got in My Pocket“ და „Invisible Girl“. ჩაწერილი აქვს ალბომები: 2004 წელს — „Everything I’ve Got in My Pocket“, 2007 წელს — „Seastories“. მინი დრაივერი კინოფილმების ინტერნეტ-მონაცემთა ბაზაში 2004 წლის ინტერვიუ (ინგლისური) მინი დრაივერი დაარქივებული 2009-02-02 საიტზე Wayback Machine. (ინგლისური) ↑ „Minnie Driver“. Celebrity Ethnicity – EthniCelebs.com. ციტირების თარიღი: 27 ივლისი, 2011. შეამოწმეთ თარიღის პარამეტრი |accessdate=-ში (დახმარება) ↑ 2.0 2.1 Clare Hutchinson. (20 August 2010) Hollywood star calls for Wales’ only lido to be opened. WalesOnline. ციტირების თარიღი: 7 November 2010. ↑ Minnie Driver Biography(1970?. Filmreference.com. ციტირების თარიღი: 2 March 2010. ↑ Winters, Laura (2 August 1998). „FILM; When the Character Calls, Minnie Driver Listens“. New York Times. ციტირების თარიღი: 2 March 2010. ↑ Cranky Critic StarTalk: Minnie Driver. Crankycritic.com. დაარქივებულია ორიგინალიდან — 31 იანვარი 2010. ციტირების თარიღი: 2 March 2010.
703

ვიკისაწყობში არის გვერდი თემაზე: 703 703 (შვიდას სამი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის VIII საუკუნის 1-ლი დეკადის მე-3 წელი. არაბთა ბატონობის წინააღმდეგ სომხები აჯანყდნენ. ეგია I სომხეთის კათოლიკოსი გახდა. მთავარი სტატია: კატეგორია:დაბადებული 703. მთავარი სტატია: კატეგორია:გარდაცვლილი 703. ჯიტო — იაპონიის იმპერატორი (დ. 645)
ახალი ზელანდიის სუბანტარქტიკული კუნძულები

ახალი ზელანდიის სუბანტარქტიკული კუნძულები (ინგლ. New Zealand Subantarctic Islands) — ახალი ზელანდიის კუთვნილი კუნძულები მის სამხრეთით, იუნესკოს მსოფლიო მემკვიდრეობის ძეგლი № 877 (1998 წლიდან). მოიცავს კუნძულთა ხუთ ჯგუფს: კუნძულები გეოლოგიურად ავსტრალიას გამოეყო 60-85 მლნ წლის წინ, ნაწილი კი ანტარქტიდას უფრო ადრე 85-130 მლნ წლის წინ. კუნძულები გაბნეულია ოკეანის ტერიტორიაზე 3,5 მილიონ კმ²-ზე, რაც დაახლოებით ავსტრალიის ტერიტორიის ნახევარია. თითოეულ კუნძულთა ჯგუფს აქვს თავისი მიკროკლიმატი და ენდემები — ფლორის და ფაუნის უნიკალური წარმომადგენლები (მაგალითად — დიდი პინგვინი). ყველა კუნძული დაუსახლებელია, შეზღუდულია ტურისტების მოსანახულებლად. კუნძულებზე მყოფი ადამიანები არიან სამეცნიერო ექსპედიციის ან მეტეოროლოგიური სადგურის თანამშრომლები. კლიმატი კუნძულებზე — სუბანტარქტიკულიდან ზომიერ კლიმატამდეა. მსოფლიო მემკვიდრეობის ძეგლების სია აზიასა და ოკეანეთში New Zealand Sub-Antarctic Islands - UNESCO World Heritage Centre Subantarctic islands, Department of Conservation UNESCO classification for the sub-antarctic islands Castaways: Wrecked on a subantarctic island ↑ UNESCO. New Zealand Sub-Antarctic Islands
რისკის ფრაზების სია

რისკების ფრაზები (R-ფრაზები; ინგლ. Risk Statements, R statements, R numbers, R phrases, R sentences) — სტანდარტული რისკის ფაქტორები საშიშ ნივთიერებებთან მუშაობისას, რომლებიც დადგენილია 67/548/EEC «კანონების შეთანხმება, საშიშ ნივთიერებებისათვის მიწერილ და ადმინისტრაციულ დებულებების კლასიფიკაციისა, შეფუთვისა და მარკირების მიმართებაში» დირექტივის III დამატებაშია მითითებული. რისკის ფაქტორების სია გადმოღებული იქნა და გამოიცა ევროკავშირის დირექტივაში 2001/59/EC იხ. ასევე უსაფრთხოების მითითებები R/S. (ფრაზები, რომლებიც შეესაბამებიან გამოტოვებულ ნომერებს, იყვნენ გაუქმებულნი ან ჩართულნი იქნენ სხვა ფრაზებში) უსაფრთხოების ფრაზების სია უსაფრთხოების მითითებები R/S ↑ დირექტივა 67/548/EEC ↑ Директива 2001/59/EC[მკვდარი ბმული]
კალათ-ალ-ბაჰრეინი

კალათ-ალ-ბაჰრეინი (არაბ. البحرين‎قلعة) აგრეთვე ცნობილი როგორც ბაჰრეინის ციხესიმაგრე, ნადირ-შაჰის ციხე-სიმაგრესთან ერთად წარმოადგენს ბაჰრეინის არქეოლოგიურ ძეგლს. მოიცავს ხელოვნურად შექმნილ გორაკს, რომელიც სხვადასხვა ეპოქაში, სხვადასხვა ხალხის მიერ შენდებოდა, ძვ. წ. 2300 წლიდან XVIII საუკუნემდე. ერთ დროს ის დილმუნის ცივილიზაციის დედაქალაქი იყო, შემდეგ კი პორტუგალიელების ციხესიმაგრე. 2005 წელს, ძეგლი იუნესკომ მსოფლიო მემკვიდრეობის სიაში შეიტანა. კალათ-ალ-ბაჰრეინი ქვეყნის ჩრდილოეთ ნაწილში მდებარეობს. ამჟამად მისი 25% გათხრილია, აღმოჩენილია სხვადასხვა სახის არქეოლოგიური ნიმუშები (სამოსახლო, სავაჭრო, სამხედრო, რელიგიური და ა.შ.), რომლებიც ამტკიცებენ, რომ ამ ადგილზე მნიშვნელოვანი სავაჭრო პორტი მდებარეობდა. მსოფლიო მემკვიდრეობის ძეგლების სია აზიასა და ოკეანეთში UNESCO Qal’at al-Bahrain – Ancient Harbour and Capital of Dilmun Qal'at al-Bahrain: Archäologische Stätte Qal'at al-Bahrain, Fort Bahrain დაარქივებული 2010-08-22 საიტზე Wayback Machine. (mit Film) Ein Spaziergung durch das Fort Bahrain
704

ვიკისაწყობში არის გვერდი თემაზე: 704 704 (შვიდას ოთხი) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის VIII საუკუნის 1-ლი დეკადის მე-4 წელი. თურქთა სახაკანომ ჩინეთის ბატონობისაგან გათავისუფლდა. მთავარი სტატია: კატეგორია:დაბადებული 704. იბნ ისჰაკი — არაბი ისტორიკოსი (გ. 767/768) მთავარი სტატია: კატეგორია:გარდაცვლილი 704.
პაჰარპურეს ბიჰარა

პაჰარპურეს ბიჰარა (ბენგ. সোমপুর মহাবিহার) — თავისი ზომით უდიდესი ბუდისტური ბიჰარა ინდოეთის სუბკონტინენტზე. მდებარეობს ბანგლადეშის ჩრდილოეთ ნაწილში. იგი ერთ-ერთი ყველაზე მნიშვნელოვანი არქეოლოგიური ძეგლია ქვეყანაში. 1985 წელს პაჰარპურეს ბიჰარა შეტანილი იქნა იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია აზიასა და ოკეანეთში პაჰარპურეს ბიჰარა ,ბანგლადეში დაარქივებული 2007-09-30 საიტზე Wayback Machine. ფოტოები და ვიდეობი დაარქივებული 2011-10-17 საიტზე Wayback Machine.
ოზონის შრე

ოზონის შრე — დედამიწის ატმოსფეროს ნაწილი, სადაც ექსპერიმენტული მეთოდით შესაძლებელი ხდება ოზონის დადგენა. იკავებს სივრცეს დედამიწის ზედაპირიდან და ვრცელდება ზღვის დონიდან 70–80 კმ-მდე. უფრო ვიწრო გაგებით, ოზონის შრეს ან ოზონოსფეროს უწოდებენ მთლიანად სტრატოსფეროს ან მის ფენას 20-იდან 30 კმ-მდე, სადაც წარმოდგენილია ოზონის ყველაზე დიდი რაოდენობა. ოზონის შრე წარმოადგენს ბუნებრივ ეკრანს და იცავს დედამიწას და მთელ ბიოსფეროს მზის ულტრაიისფერი გამოსხივების მავნე ზემოქმედებისაგან. შეშფოთება ოზონის შრის გათხელების თაობაზე მეცნიერებმა პირველად XX საუკუნის 70-იან წლებში გამოთქვეს. ოზონის შრის დაშლის ყველაზე თვალსაჩინო ფაქტია ეგრეთ წოდებული ოზონის ხვრელი. თუკი მთელ ატმოსფეროში შენარჩუნდებოდა ნორმალური პირობები და შესაძლებელი იქნებოდა მისი დაყოფა შრეებად, რომელთაგან თითოეული იქნებოდა მხოლოდ ერთი აირის შემცველი, მაშინ მთელი ატმოსფერო დაიკავებდა დაახლოებით 8 კმ სისქის შრეს, ხოლო ოზონის შრის სისქე დაახლოებით 3 მმ იქნებოდა. ამ ჰიპოთეტური ოზონის შრის სისქე კონკრეტულ ადგილზე განსაზღვრავს ოზონის შრის უმნიშვნელოვანეს მახასიათებლებს, — ოზონის საერთო შემცველობას, რომელიც დობსონის ერთეულებში იზომება და რომელსაც სახელი ეწოდა ბრიტანელი ფიზიკოსისა და მეტეოროლოგის გორდონ მილერ ბორნ დობსონის პატივსაცემად. დობსონის ერთეული წარმოადგენს ოზონის მოლეკულების იმ რაოდენობას, რომელიც საჭიროა 0,01 მილიმეტრი სისქის სუფთა ოზონის შრის წარმოსაქმნელად 0 გრადუს ცელსიუსსა და 1 ატმოსფერო ჰაერის წნევის პირობებში. მოყვანილი ოზონის შრის 3 მმ-იანი სისქე შეესაბამება დობსონის 300 ერთეულს. ეკვატორიდან დაცილებისას ოზონის საერთო შემცველობა ჩვეულებრივ იზრდება; ოზონის მაქსიმალური საერთო შემცველობა შეინიშნება გაზაფხულის დასაწყისში, მინიმალური — შემოდგომაზე. ეს დამოკიდებულება არამტკიცეა ანტარქიდისთვის. ოზონის საერთო შემცველობა შეიძლება იცვლებოდეს დობსონის 80 ერთეულიდან (ანტარქტიდაზე გაზაფხულის ოზონურ ანომალიამდე) დობსონის 650 ერთეულამდე (შორეულ აღმოსავლეთზე ზამთრის ბოლოდან — გაზაფხულის დასაწყისამდე). ატმოსფერული ოზონის ძირითადი ნაწილი მდებარეობს სტრატოსფეროში, 1 %-ზე ნაკლები მეზოსფეროში, 10–15 % ტროპოსფეროში. ატმოსფეროში ოზონის მოლეკულები მუდმივად გადაადგილდებიან. ატმოსფეროში ოზონის მთავარი წყაროა ზედა სტრატოსფერო, სადაც იგი წარმოიქმნება მოლეკულური ჟანგბადისაგან მზის ულტრაიისფერი გამოსხივების ზემოქმედებით. ოზონის შრე — სტატია დიდი რუსული ენციკლოპედიიდან (რუსული) ოზონის შრე — სტატია ენციკლოპედია ბრიტანიკიდან (ინგლისური) ↑ ოზონის შრე // ტექნიკური ლექსიკონი ↑ ოზონის შრის დაცვა და მონრეალის ოქმი[მკვდარი ბმული] ↑ ოზონის შრე და მისი დაცვა[მკვდარი ბმული]
705

ვიკისაწყობში არის გვერდი თემაზე: 705 705 (შვიდას ხუთი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VIII საუკუნის 1-ლი დეკადის მე-5 წელი. ომაიანთა გენერალმა მუჰამად იბნ მარვანმა ჩაახშო ამბოხება სომხეთში. მთავარი სტატია: კატეგორია:დაბადებული 705. ალ-მანსური — აბასიანთა დინასტიის ხალიფა (გ. 775) მთავარი სტატია: კატეგორია:გარდაცვლილი 705. 11 იანვარი: იოანე VI — რომის პაპი (დ. უცნობია) 8 ოქტომბერი: აბდ ალ-მალიქი — ომაიანთა სახალიფოს ხალიფა (დ. 646) 16 დეკემბერი: ვუ ზეტიანი — ჩინეთის იმპერატორი ქალი (დ. 624) კალინიკე I — კონსტანტინოპოლის პატრიარქი
706

ვიკისაწყობში არის გვერდი თემაზე: 706 706 (შვიდას ექვსი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VIII საუკუნის 1-ლი დეკადის მე-6 წელი. მთავარი სტატია: კატეგორია:დაბადებული 706. ვალიდ II — ომაიანთა ხალიფა (გ. 744) მთავარი სტატია: კატეგორია:გარდაცვლილი 706. 15 თებერვალი : ლეონტიოსი — ბიზანტიის იმპერატორი (დ. 676) 15 თებერვალი : ტიბერიოს III — ბიზანტიის იმპერატორი (დ. 677) შენსიუ — ჩინელი ბუდისტი ბერი
უსაფრთხოების ფრაზების სია

უსაფრთხოების S-ფრაზები (მითითებები უსაფრთხოების მხრივ, S-ფრაზები; ინგლ. Safety Statements, S statements, S numbers, S phrases, S sentences) — ჩვეულებრივი, სტანდარტული უსაფრთხოების მითითებები საშიშ ნივთიერებებთან მუშაობისას, დადგენილი დირექტივის - 67/548/EEC «კანონების შეთანხმება, საშიშ ნივთიერებებისათვის მიწერილ და ადმინისტრაციულ დებულებების კლასიფიკაციისა, შეფუთვისა და მარკირების მიმართებაში». IV დამატებაში, რისკის ფაქტორების სია გამოიცა ევროკავშირის დირექტივაში ეს სია გამოიცა ევროპის დირექტივაშიც 2001/59/EC. იხ. ასევე უსაფრთხოების მითითებები R/S. (ფრაზები, რომლებიც შეესაბამებიან გამოტოვებულ ნომერებს, იყვნენ გაუქმებულნი ან ჩართული იქნენ სხვა ფრაზებში) ↑ დირექტივა 67/548/EEC ↑ დირექტივა 2001/59/EC[მკვდარი ბმული]
ოთარ ტატიშვილი

ოთარ ტატიშვილი (დ. 30 ნოემბერი, 1971) — ქართველი ექიმი, კინომსახიობი, რადიო და ტელეწამყვანი. პოპულარობა მოიპოვა სერიალში „შუა ქალაქში“ შესრულებული როლით. დაამთავრა თბილისის სახელმწიფო სამედიცინო უნივერსიტეტი სპეციალობით ექიმი-რადიოლოგი. მუშაობს ქალაქ თბილისის N1 რადიოლოგიურ განყოფილებაში. დაცული აქვს სადოქტორო დისერტაცია თემაზე: „ჰიპეროსტოზული კრანიოორბიტალური მენინგიომების ქირურგია“. ოთარ ტატიშვილი — საქართველოს ბიოგრაფიული ლექსიკონი ოთარ ტატიშვილი კინოფილმების ინტერნეტ-მონაცემთა ბაზაში www.gametv.ge – ოთარ ტატიშვილი